Egészséges fényviszonyok, természetesen – VELUX fénycsatornával [eptar.hu] ...ami fontos, benne van!
Egészséges fényviszonyok, természetesen - VELUX fénycsatornával
Számos tanulmány született arról, hogy a rosszul megvilágított, sötét, vagy nagy fény-árnyék kontrasztokkal bíró helyiségek rossz hangulatot, csökkenő teljesítményt okoznak, ráadásul a huzamosabb ideig bent tartózkodóknak egészségügyi problémákhoz is vezethet - így például szemkáprázás, szemszárazság, szédülés, koncentrációs zavarok, fejfájás, hosszútávon pedig akár látásromláshoz, depressziós tünetekhez is vezethet vagy súlyosbíthatja a már meglévő panaszokat.
Ezzel szemben egy jól megtervezett, kellemes fényviszonyokkal rendelkező helyiség hozzáadhat életünkhöz, munkánkhoz, a kellemes környezet javítja a hangulatot, pozitívan hat teljesítményünkre, de a mindennapi teendők elvégzése is könnyedébben megy, ha ideálisan megvilágított helyiségben tesszük azokat.
Nagy tehát a felelősség a tervezők részéről, mit lehet tenni azonban, ha az épület belső, homlokzattól és tetősíktól egyaránt elzárt tereiről van szó? Rendszerint többedrangú helyiségek kerülnek ide, így vagy nem is gondolunk a megfelelő megvilágítás szükségességére, előnyeire, vagy mesterséges megvilágítás alkalmazásával igyekszünk megoldani a felmerült igényt.
Létezik azonban erre az esetre is alternatíva, hiszen VELUX fénycsatorna segítségével a tetősíktól 0,9 - 6 méter távolságba eljuttatható a fény, megfelelő komfortot biztosítva az elszeparáltabb helyiségekben is. Egy 6 m2-es helyiség ideális megvilágítása akár már egyetlen fénycsatornával biztosítható, de kiemelkedő fényviszonyok létrehozásához vagy nagyobb alapterület esetén érdemes több fénycsatorna betervezését, beépítését megfontolni.
A fénycsatorna működése rendkívül egyszerű. A tetőbe épített fix tetősíkablakon keresztül beérkező fényt továbbítja a fényvisszaverő bevonattal ellátott merev vagy rugalmas falú cső, mely a mennyezeten elhelyezett búrán át áramlik szét a helyiségben. Előnye, hogy az ingyen rendelkezésre álló napfénnyel működik, így spórolhatunk a villanyszámlán, ráadásul magas- és lapostető esetén egyaránt alkalmazható. Az sem jelent problémát, ha a padlás vagy a tetőtér nehezen megközelíthető, hiszen a cső beépítése kívülről is lehetséges.
Az egyedülálló Edge Glow megoldással kialakított belső búra megjelenése visszafogott, elegáns, éle mentén futó, átlátszó üveggyűrűnek köszönhetően jobban szórja a fényt és a villanykörtéknél természetesebb, dinamikusan változó fényhatást nyújt.
A VELUX fénycsatorna kétféle méretben, 25 cm ill. 35 cm átmérővel kapható és egész nap gondoskodik a helyiség megvilágításáról, felhős vagy esős időben is, mindössze hatékonysága változik az időjárás függvényében. Kiegészítőként beszerezhető az éjszakai világítás megoldására a fénycsatornába szerelhető ZTL lámpa, friss levegő biztosításához pedig a ZTV szellőztetőt ajánljuk, mely magas profilú tetőfedő anyag esetén alkalmazható. Extra hőszigetelő elemmel kiegészítve a fénycsatorna hőátbocsátási tényezője 1,7 - 1,8 W/m2K, a választott típustól függően.
A természetes fényről, bevilágításról szerzett több mint 75 éves tapasztalatunkat használtuk fel a VELUX fénycsatornák megalkotásakor. A megszokott kiváló minőségben, hosszú időn át biztosítanak komfortot a korábban kevésbé megvilágított terekben, helyiségekben is. Vigyen életet az épület minden részébe, használja Ön is tervezés során a természetes megvilágítás lehetőségét! Alkalmazzon fénycsatornát az eldugott terekbe, zugokba és tegye még kellemesebbé az épülethasználók mindennapjait. További információért keresse honlapunkat a www.velux.hu/szakembereknek címen, ahol a műszaki információk mellett letölthető segédleteket, csomópontokat is talál.
A VELUX az építőanyag-ipar egyik vezető világmárkája és vállalata, amely kínálatát közel 40 országban értékesíti. A cégcsoport 11 országban rendelkezik gyártóegységekkel, közöttük Magyarországon, Fertődön és Fertőszentmiklóson, amely a régió egyik legnagyobb munkaadója. A VELUX Magyarország Kft. 1986 óta van jelen a hazai piacon - a 300 legnagyobb profitú vállalat egyike. Piacvezetőként élen jár az innovatív, ugyanakkor energiatakarékos és környezetbarát termékek bevezetése terén. A cég célja, hogy termékeivel - melyek a tetőn keresztül természetes fénnyel és friss levegővel látják el az épületeket - minőségi lakóterek és munkahelyek jöjjenek létre, újításain keresztül lehetővé téve azok energiagazdaságos kialakítását is. A VELUX Magyarország Kft.-t 2017. áprilisában arany fokozatú elismeréssel díjazták az Employer Branding Awards-on (Példaértékű Munkáltatói Márkaépítés Díja 2016.) nagyvállalati kategóriában. www.velux.hu
Felülvilágítók alkalmazása lakossági épületeken 2020.08.12.
Felülvilágítókkal a közelmúltig leginkább ipari épületeken találkoztunk. Az építészeti trendek változása azonban magával hozta, hogy ma már lakossági épületeken, társasházaknál és családi házaknál is egyre gyakrabban szükség van ezekre a termékekre. Az építési követelmények szigorodásával a hőátbocsátási tényező minimum értéke U felülvilágító = 1,7 W/m2K-ra módosult. A VELUX termékpalettájában megtalálható felülvilágító kupolák a tetőtéri ablakoknál már megszokott magas minőséget és mindemellett kiemelkedő energiahatékonyságot képviselnek. A hőszigetelési értékük típustól (fix, kézzel szellőztetésre nyitható, motorral szellőztetésre nyitható, tetőkijárat, hő- és füstelvezető) függően 0,72-0,99 W/m2K között változik.
Megoldás a tér maximális kihasználására a tetőtérben a tető átváltozóművészével 2020.07.14.
Ablak és tetőterasz egyben? Igen, a VELUX innovatív megoldásával ez is lehetséges. Első ránézésre kicsit talán zavarba ejtő, ha még csak most ismerkedik vele. A penthouse lakások népszerű eleméről most lehúzzuk a leplet.
Többfunkciós tetőtéri ablakok - a VELUX tetőtéri ablakok műemlék jellegű épületekre vagy menekülési útvonalhoz is elérhetők 2020.06.04.
Tudta-e hogy a VELUX kifejezetten műemlék jellegű épületekre is gyárt tetőtéri ablakokat? A tetőtéri ablakoknak funkcióiban nem csak a belső térhez, hanem adott esetben az épület jellegzetességeihez is alkalmazkodniuk kell. A tetőtéri ablakok funkciói széleskörűek, a bevilágításon, szellőzésen kívül másodlagos menekülési útvonalként, illetve a tetőn keresztüli kijáratként is szolgálhatnak. Az előbbi funkciót legtökéletesebben egy felnyíló-billenő tetőtéri ablak tudja betölteni, utóbbit pedig szárnyoldalra szerelt kilinccsel oldalra nyitható változat. A VELUX ablakok széles választékában mindkettő típus elérhető.